เผือกร้อน
เหมือนพระศุกร์เข้าพระเสาร์แทรกสำนักงานสลากกินแบ่งรัฐบาลช่วงนี้เจอแต่ข่าวร้ายๆ ล่าสุดหลังมีข่าวจับกุมผู้ต้องหาเครือข่ายเจ้าแม่ยาบ้า จ.เลย ที่อ้างว่าเป็นแก๊งขายสลากพวงยาบ้ารายใหญ่ในพื้นที่อีสานนั้น ทำให้ พล.ต.ต.อรรถกฤษณ์ ธารีฉัตร ผู้อำนวยการสำนักงานสลากฯ หรือ ผอ.โจ๊ก ร้อนใจสั่งทีมตรวจรายชื่อจากทะเบียนตัวแทนจำหน่ายสลากฯ ปรากฏว่าไม่มีชื่อ สุภารี แก้วสุวรรณ และเศกสรรค์ ธรรมผาลา เป็นตัวแทนจำหน่ายที่ได้รับสลากจากสำนักงานสลากฯ แต่อย่างใด
11 มี.ค. 2556

เหมือนพระศุกร์เข้าพระเสาร์แทรกสำนักงานสลากกินแบ่งรัฐบาลช่วงนี้เจอแต่ข่าวร้ายๆ ล่าสุดหลังมีข่าวจับกุมผู้ต้องหาเครือข่ายเจ้าแม่ยาบ้า จ.เลย ที่อ้างว่าเป็นแก๊งขายสลากพวงยาบ้ารายใหญ่ในพื้นที่อีสานนั้น ทำให้ พล.ต.ต.อรรถกฤษณ์ ธารีฉัตร ผู้อำนวยการสำนักงานสลากฯ หรือ ผอ.โจ๊ก ร้อนใจสั่งทีมตรวจรายชื่อจากทะเบียนตัวแทนจำหน่ายสลากฯ ปรากฏว่าไม่มีชื่อ สุภารี แก้วสุวรรณ และเศกสรรค์ ธรรมผาลา เป็นตัวแทนจำหน่ายที่ได้รับสลากจากสำนักงานสลากฯ แต่อย่างใด 
ส่วนข่าวที่ว่า สำนักงานสลากฯ เตรียมวางแผนคลอดหวยออนไลน์ โดยจะให้เริ่มขายกันตั้งแต่ไก่โห่เวลา 06.00 น. ไปจนถึง 24.00 น. จนทำให้มูลนิธิเครือข่ายครอบครัวออกมาแสดงความเห็นคัดค้าน เพราะเกรงว่าจะเป็นช่วงเวลาที่ได้รับความสนใจจากเด็กและเยาวชนนั้น 
ผอ.โจ๊ก ชี้แจงว่า ช่วงเวลา 06.00-24.00 น. ที่มีการพูดกันเป็นนั้น เป็นเพียงช่วงเวลาที่ได้มีการเตรียมพร้อมของระบบเครื่องจำหน่าย แต่เวลาที่จะจำหน่ายที่ชัดเจนยังไม่กำหนด ต้องนำเข้าหารือในการประชุมคณะกรรมการสลากฯ พิจารณาอนุมัติก่อน